Studenții se plâng că nu pot vota prin corespondență la alegerile parlamentare: „Cred că votul meu ar fi putut face o diferență”
Lipsa posibilității de a vota prin corespondență în țară la alegerile parlamentare împiedică mii de studenți să-și exercite acest drept, scrie revista Intro, publicație a studenților de la Facultatea de Științe Politice, Administrative și ale Comunicării din Universitatea Babeș-Bolyai Cluj-Napoca. Publicația arată că mulți studenți fără viză de flotant, care ar vrea să voteze, nu pot face acest lucru, pentru că ar trebui să meargă acasă, unde au domiciliul, ceea ce presupune de multe ori parcurgerea a sute de kilometri și absențe de la cursuri.